เคาะ 16 หุ้นเด็ด โบรกฯเน้น “Selective Buy” รับปัจจัยหนุน-แนวโน้มกำไรโตยาว
เคาะ 16 หุ้นเด็ด โบรกฯเน้น “Selective Buy” รับแนวโน้มกำไรเติบโตระยะยาว-มีปัจจัยหนุน
22 ม.ค. 2561

บล.กรุงศรี จำกัด (มหาชน) ระบุในบทวิเคราะห์ (22 ม.ค.61) ว่า ดัชนีหุ้นไทยมีแรงกดดันจากปัญหา Shut down หลังวุฒิสภาสหรัฐไม่ผ่านร่างกฎหมายงบประมาณชั่วคราว ,งบ 2017 กลุ่มธนาคารขนาดใหญ่ที่หดตัวลงมากกว่าคาด รวมถึงกระแสข่าวเลื่อนการเลือกตั้งของไทยหลังกรรมาธิการฯเสนอเลื่อนบังคับใช้กฎหมายลูกอีก 90 วันซึ่งกระทบต่อความเชื่อมั่นการลงทุน อย่างไรก็ตามคาดว่าราคาสินค้าโภคภัณฑ์ (น้ำมัน ถ่านหิน) ที่ทรงตัวระดับสูง รวมถึง Fund Flow ต่างชาติที่พลิกเป็น Net Buy 3 วันราว 4.2 พันลบ.จะช่วยพยุงดัชนีตอนอ่อนตัวได้ ดังนั้นประเมินว่า SET ระยะกลางจะพักตัวในกรอบ 1,800 – 1,840 จุด สำหรับการเข้าซื้อระยะสั้นให้รอซื้อเล่นรีบาวด์บริเวณแนวรับ 1,815 จุด
กลยุทธ์การลงทุนวันนี้ : Selective Buy
– กลุ่มโรงไฟฟ้า (GPSC ,GULF ,EA) แนวโน้มกำไรเติบโตระยะยาว
– กลุ่มเครื่องดื่ม (HTC ,ICHI ,CBG) ได้ประโยชน์การลอยตัวน้ำตาลซึ่งทำให้ต้นทุนน้ำตาลลดลง
– TVO คาดราคาถั่วเหลืองเป็นขาขึ้นในปี 2561 จาก Supply ที่ลดลงแต่ Demand จีนยังแข็งแกร่ง
– BANPU ,LANNA ราคาถ่านหินขึ้นทำ High รอบ 13 เดือนล่าสุด 106.1 US/Ton
– กลุ่มพลังงานและปิโตรฯ (PTTEP ,IRPC, PTTGC ,IVL ) ราคาน้ำมันทรงตัวสูงและคาดกำไรเติบโต
– กลุ่มค้าปลีก (CPALL ,HMPRO ,CPN ) SSSG ไตรมาส 4/60 เติบโตขึ้นได้ดีตามภาวะเศรษฐกิจที่เติบโต
 